A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A Bizottság 2012. évi jelentése az Európai Parlamentnek és a Tanácsnak a Vízuminformációs Rendszer (VIS) továbbfejlesztéséről (a 2004/512/EK tanácsi határozat 6. cikke alapján előterjesztett dokumentum) /* COM/2013/0232 final */





TARTALOMJEGYZÉK A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A Bizottság 2012. évi jelentése az Európai Parlamentnek és a Tanácsnak a Vízuminformációs Rendszer (VIS) továbbfejlesztéséről. 3 1........... BEVEZETÉS................................................................................................................. 4 2........... Áttekintés....................................................................................................................... 4 3........... A vizsgált időszak alatt elért eredmények......................................................................... 5 3.1........ A végső rendszerelfogadás.............................................................................................. 5 3.2........ Regionális kiépítés.......................................................................................................... 5 3.3........ A VIS Mail kommunikációs mechanizmus....................................................................... 6 3.4........ A biometrikus adatok egyeztetésére szolgáló rendszer (BMS) fejlesztése......................... 6 3.5........ Szerződés a VIS működőképességének fenntartására és fejlesztési karbantartására (MWO/EM) 6 3.6........ Átadás az „eu-LISA” uniós IT-ügynökségnek................................................................. 7 3.7........ Statisztikák..................................................................................................................... 7 4........... Projektmenedzsment....................................................................................................... 7 4.1........ Tervezés és költségvetés................................................................................................. 7 4.2........ Kockázatkezelés............................................................................................................ 8 5........... A VIS BARÁTAI.......................................................................................................... 8 6........... KÖVETKEZTETÉS...................................................................................................... 8 7........... MELLÉKLET: VIS MUNKACSOPORTOK................................................................ 9 7.1........ SISVIS Bizottság........................................................................................................... 9 7.2........ A VIS nemzeti projektmenedzsereinek (NPM) találkozói................................................ 9 7.3........ VIS Mail Szakértői Csoport (VIS MEG)........................................................................ 9 A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK A Bizottság 2012. évi jelentése az Európai Parlamentnek és a Tanácsnak a Vízuminformációs Rendszer (VIS) továbbfejlesztéséről (a 2004/512/EK tanácsi határozat 6. cikke alapján előterjesztett dokumentum) 1. BEVEZETÉS A Vízuminformációs Rendszer létrehozásáról (VIS) szóló, 2004. június 8-i 2004/512/EK tanácsi határozat 6. cikkének megfelelően[1] a Bizottság benyújtja kilencedik és egyben végleges jelentését a Tanácsnak és az Európai Parlamentnek a Vízuminformációs Rendszer továbbfejlesztése tekintetében elért eredményekről[2]. A jelentés a Bizottság 2012 januárja és decembere között végzett munkájáról szól. Ez a jelentés a 2004/512/EK tanácsi határozat 6. cikke alapján készített utolsó bizottsági jelentés, mivel mostanra befejeződött a […] Központi Vízuminformációs Rendszer, a tagállamokban található Nemzeti Interfészek, továbbá a Központi Vízuminformációs Rendszer és a Nemzeti Interfészek közötti kommunikációs infrastruktúra fejlesztés[e][3]. 2. Áttekintés A Vízuminformációs Rendszer (VIS) a schengeni államokban való rövid távú tartózkodásra jogosító vízumokra vonatkozó adatok cseréjére szolgáló nagyméretű IT-rendszer. Célja, hogy úgy nyújtson támogatást a közös uniós vízumpolitika – valamint az uniós migrációs és határigazgatási politika – végrehajtásához, hogy megakadályozza a vízumkérelem több tagállamban történő benyújtását ("visa shopping"), elősegíti az illegális migráció elleni küzdelmet, hozzájárul a tagállamok belső biztonságát érő fenyegetések megelőzéséhez, valamint átlátható és gyorsított eljárásokat biztosít a jóhiszemű utasok számára. A VIS-t a biometrikus adatok egyeztetésére szolgáló rendszer (BMS) egészíti ki, amely ujjlenyomat-megfeleltetési szolgáltatásokat végez. A VIS 2011. október 11-én kezdte meg működését Észak-Afrikában, amikor Algériában, Egyiptomban, Líbiában, Mauritániában, Marokkóban és Tunéziában valamennyi schengeni állam konzulátusa hozzákapcsolódott a rendszerhez. 2011. október 31. óta a schengeni államok a külső határátkelőhelyeken is alkalmazzák a rendszert. A VIS kiépítésére régiónként fokozatosan kerül sor, és végül az egész világra kiterjed majd. Az Európai Bizottság 2004 óta felelt a VIS teljes végrehajtási folyamatának irányításáért, egészen 2012. december 1-jéig, amikor az eu-LISA[4] átvette a rendszer üzemeltetésének feladatát (lásd a 3.6. szakaszt). A rendszer az elindítása óta rendkívül kielégítően működik, csupán kevés esetben tettek említést kisebb technikai problémákról. A rendszer központi kapacitását és teljesítményét folyamatosan bővítik, ahogy fokozatosan az egész világra kiterjesztik annak működését (lásd a 3.5. szakaszt). A jelentéstételi időszak utolsó három hónapja folyamán naponta átlagosan 4900 schengeni vízumot adtak ki a VIS alkalmazásával. 3. A vizsgált időszak alatt elért eredmények 3.1. A végső rendszerelfogadás A végső rendszerelfogadás a Hewlett-Packard Steria (HPS) konzorcium és az Európai Bizottság által 2005-ben aláírt szerződésben előirányzott egyik mérföldkő. A végső rendszerelfogadásra akkor kerül sor, amikor úgy tekinthető, hogy a vállalkozó befejezte a rendszer fejlesztését, és eleget tett a projekt fejlesztésére vonatkozó szerződéses kötelezettségeinek. A rendszer elfogadására a szerződésnek megfelelően 2012 augusztusában, öt hónapos folyamatos, üzemzavarmentes működést követően került sor. Ez a fontos lépés a Vízuminformációs Rendszer létrehozásáról szóló, 2004. június 8-i 2004/512/EK tanácsi határozat 6. cikke értelmében vett fejlesztési szakasz végét jelzi, és így befejeződnek az e cikkben említett éves e eredményjelentés jelentések is. 3.2. Regionális kiépítés A jelentéstételi időszak folyamán két további földrajzi régióban, a Közel-Keleten és az Öböl-térségben, május 10-én, illetve október 2-án került sor a VIS sikeres kiépítésére[5]. A működés megkezdéséről a „VIS barátai” (FoVIS) informális irányítócsoport keretén belül született megállapodás, ami a VIS rendelet 48. cikke szerinti két jogi aktusban nyert hivatalos formát[6]. Az Európai Bizottság 2012. április 27-én elfogadta a VIS-nek a közel-keleti régióban történő működése kezdő időpontjának meghatározásáról szóló végrehajtási határozatot (2012/233/EU). A kiválasztott időpont 2012. május 10.[7]volt. A VIS-nek az Öböl-térségben történő működése kezdő időpontjának meghatározásáról szóló, soron következő végrehajtási határozatot 2012. szeptember 21-én fogadták el (2012/512/EU). A kiválasztott időpont 2012. október 2.[8] volt. Mindkét régió esetében az összes tagállam bejelentette a Bizottságnak, hogy készen áll a rendszerhez megfelelő időben történő csatlakozásra. A VIS sikeres és üzemzavarmentes kiépítése e tizennégy országot felölelő régiókban, azt jelzi, hogy a rendszer fejlettsége rendkívül kielégítő szintű, továbbá hogy a soron következő régiókban is működőképes lehet. Az Európai Bizottság 2012. április 24-én elfogadta a VIS működésének megkezdése tekintetében a régiók második csoportjának meghatározásáról szóló végrehajtási határozatot (2012/274/EU)[9]. 3.3. A VIS Mail kommunikációs mechanizmus A VIS Mail kommunikációs mechanizmus lehetővé teszi a tagállamok közötti üzenettovábbítást a VIS hálózati infrastruktúra igénybevételével. A jelentéstételi időszak folyamán a munka arra koncentrált, hogy előkészítsék a VIS Mail úgynevezett „2. fázisát”, amely a VIS világméretű kiépítésének befejezését követően a schengeni konzultációs hálózat (a Tanács igazgatása alatt álló VISION rendszer) helyébe lép. A 2. fázisban az üzenetek új kategóriáit is kicserélik azok mellett, amely esetében a 2011. október 11. óta működő 1. fázis alapján erre már jelenleg is sor kerül. 2012-ben rögzítették a műszaki előírásokat, és meghatározták a 2013-ban lefuttatandó teszteket. A tagállamok jóváhagyták a tesztelési tervet és a tesztek részletes leírásait, mielőtt a VIS Mail 2. fázisát átadták az eu-LISA számára (lásd a 3.6. szakaszt). Az Európai Bizottság 2012. február 29-én végrehajtási határozatot fogadott el a „VIS Mail 2. fázis” kommunikációs mechanizmus műszaki előírásainak végrehajtására[10]. 3.4. A biometrikus adatok egyeztetésére szolgáló rendszer (BMS) fejlesztése A biometrikus adatok egyeztetésére szolgáló rendszer (BMS) a VIS-szel egyidejűleg, 2011. október 11-én kezdte meg működését. A VIS-nek ujjlenyomat-megfeleltetési szolgáltatásokat biztosító BMS-rendszer végleges elfogadására 5 hónapi üzemzavarmentes működést követően, 2012. márciusában került sor. A jelentéstételi időszak folyamán a BMS-ben rögzített ujjlenyomatok minőségének folyamatos javulása volt tapasztalható, és a meghiúsult nyilvántartásba vételek aránya[11] 4% körül stabilizálódott. 2012 elején még 16% közelében alakult a meghiúsult nyilvántartásba vételek összesített aránya. A tagállamok folytatták a BMS-t szolgáltató vállalkozó által nyújtott szoftvercsomagok használatát az ujjlenyomat-rögzítő berendezéseiknél. Az ujjlenyomatok többségét Franciaország, Németország, Olaszország és Spanyolország szolgáltatta. Számos résztvevő ország (Belgium, Franciaország, Németország, Olaszország, Lettország, Hollandia, Lengyelország és Svájc) szintén megkezdte az ujjlenyomatok ellenőrzését a határátkelőhelyeken, ami a Schengeni Határ-ellenőrzési Kódex értelmében a hároméves átmeneti időszakban fakultatív jellegű. A tagállamok úgy döntöttek, hogy a légi határok esetében nem csökkentik egy évre ezt az átmeneti időszakot. Svájc és Svédország megkezdte a menedékkérőktől vett ujjlenyomatokkal végzett keresést a VIS/BMS-ben. 3.5. Szerződés a VIS működőképességének fenntartására és fejlesztési karbantartására (MWO/EM) A VIS működőképességének műszaki fenntartása és a rendszer teljesítményének hosszú távú fejlesztése érdekében, figyelembe véve a következő évek során a VIS-be bekerülő adatok mennyiségének növekedését, a Bizottság 2011. július 14-én a VIS működőképességének fenntartására (MWO) és fejlesztési karbantartására irányuló ajánlati felhívást tett közzé. A szerződést 2012 augusztusában ítélték oda, a vállalkozó a jelentéstételi időszak végéig teljes mértékben átvette a VIS-t a korábbi vállalkozótól. 3.6. Átadás az „eu-LISA” uniós IT-ügynökségnek Az eu-LISA 2012. december 1-jén átvette a Bizottságtól a VIS üzemeltetésének feladatát. Az átmenti szakasz folyamán az Európai Bizottság és Franciaország közötti szolgáltatási szerződés lehetővé teszi a strasbourgi francia hatóságok (C.SIS) számára, hogy segítséget nyújtsanak a VIS üzemeltetéséhez, amíg az eu-LISA fokozatosan átveszi annak feladatát. A Bizottságot a jelentéstételi időszak végén nagymértékben bevonták a VIS és BMS projekteknek az eu-LISA számára történő átadásába. A Bizottság komoly támogatást nyújtott a képzés és a folyamatosság biztosítása tekintetében, lehetővé téve, hogy az ügynökség a lehető legjobb feltételekkel vegye át a VIS igazgatását. 3.7. Statisztikák 2012. november 22-től a VIS közel 1,9 millió vízumkérelmet dolgozott fel sikeresen, ebből 1,5 millió esetben schengeni vízum kiadására került sor, közel 235 000 eset pedig a vízumkérelem elutasításával zárult le. A központi rendszer a világ különböző részein működő konzulátusokról és a határátkelőhelyekről indított mintegy negyvenmillió műveletet kezelt. Az említett számok a VIS alkalmazására vonatkoznak abban a három régióban, ahol kiépítették a rendszert, valamint azokon a konzulátusokon, ahol a tagállamok az előre meghatározott időpontot megelőzően megkezdték a VIS alkalmazását. A statisztikai adatok készítésének feladatát azóta átadták az eu-LISA számára. 4. Projektmenedzsment 4.1. Tervezés és költségvetés A VIS tekintetében rendelkezésre álló kötelezettségvállalási előirányzatok 2012-ben összesen 40 millió EUR-t tettek ki; ennek 99,8 %-át használták fel. Az összes rendelkezésre álló kifizetési előirányzat 33,8 millió EUR-t tett ki; ennek 96,8 %-a került felhasználására. A VIS a 18.02.05. számú költségvetési tételbe tartozik. || Rendelkezésre álló kötelezettségvállalási előirányzatok || Teljesített kötelezettségvállalási előirányzatok || Összesen (%) || || Rendelkezésre álló kifizetési előirányzatok || Teljesített kifizetési előirányzatok || Összesen (%) C1 (a VIS finanszírozásáról szóló 2012. évi határozat szerinti hitel) || 38.740.000,00 || 38.661.331,99 || || || 32.458.123,00 || 31.394.314,52 || C5 (IS, NO és CH 2011. évi hozzájárulásából származó hitel) || 1.298.209,85 || 1.298.209,85 || || || 1.298.209,85 || 1.298.209,85 || Összesen || 40.038.209,85 || 39.959.541,84 || 99,8 % || || 33.756.332,85 || 32.692.524,37 || 96,8 % || || || || || || || 4.2. Kockázatkezelés Az elmúlt évekhez hasonlóan, a Bizottság azonosította a legjelentősebb központi és nemzeti szintű kockázati tényezőket, és ezeket a VIS nemzeti projektmenedzsereinek havi ülésein, valamint a „VIS barátainak” (FoVIS) ülésein mutatta be a tagállamoknak. 2012 végén a következők voltak a legkritikusabb azonosított kockázatok: a) az alfanumerikus adatok minősége a műveletek során; b) a tagállamok azon képessége, hogy megfeleljenek az üzemeltetői kézikönyv és a VIS-rendelet alapján őket terhelő valamennyi kötelezettségnek (az önellenőrzést is ideértve); c) a VIS átadása az eu-LISA számára; d) az ujjlenyomatok minősége a műveletek során; e) a VIS kapacitásának időben történő bővítése. Minden kockázat esetében kockázatcsökkentő intézkedéseket határoztak meg, és az összes érdekelt együttműködött, hogy korlátozzák e kockázatoknak a projekt egészére gyakorolt hatását. 5. A VIS BARÁTAI Az informális tanácsi munkacsoport a jelentéstételi időszakban hat találkozót tartott – hármat az első, és hármat a második félévben. A napirendet szokás szerint a Tanács elnökségét ellátó tagállam (Dánia és Ciprus) határozta meg, a Bizottsággal és a Tanács Főtitkárságával együttműködve. Az ülések formája nem változott; ezek a VIS aktuális helyzetének Bizottság általi műszaki frissítését, a kockázatokról szóló jelentéstételt, a nemzeti szintű előrehaladásról szóló jelentéstételi mechanizmus eredményeit, és a VIS regionális kiépítésével kapcsolatos stratégiai megbeszéléseket ölelték fel. Amint az első régió esetében is történt, a VIS barátainak ülésein alkalmazott nemzeti nyomon követési rendszer lehetővé tette a VIS sikeres elindítását a közel-keleti és az öböl-térségi régiókban. A 2012. július 18-i ülésen megállapodtak arról, hogy 2013. március 14-e lehet az a dátum, amikortól minden tagállam számára kötelezővé válik a VIS alkalmazása Nyugat-Afrikában és Közép-Afrikában. 6. KÖVETKEZTETÉS A VIS-projektet 2012-ben három főbb esemény határozta meg. Először is megadták a végső rendszerelfogadást a fejlesztési fővállalkozó számára, így elzárult a Bizottság és a HPS konzorcium közötti hétéves szerződéses jogviszony. Másodsorban sikeresen elindították a VIS-t két további földrajzi régióban; a Közel-Keleten és az Öböl-térségben. Ez a fejlemény megerősítette, hogy a rendszer szilárd, és alkalmas arra, hogy további régiókban is kiépítsék. Végezetül az üzemeltetés feladatát átadták az eu-LISA számára, amely jelenleg már a strasbourgi és a Sankt Johann im Pongau-i műszaki helyszíneken, és a tallinni központban egyaránt teljes mértékben működőképes. Ez az utolsó éves jelentés a VIS-projekt előrehaladásáról, amelyet a Bizottság a 2004/512/EK tanácsi határozat 6. cikke alapján készített. 7. MELLÉKLET: VIS MUNKACSOPORTOK 7.1. SISVIS Bizottság A SISVIS Bizottság VIS formációja[12] 2012-ben egy ülést tartott (március 8-án). Az ülés során a Bizottság tájékoztatta a delegációkat, hogy február 29-én elfogadta a VIS Mail kommunikációs mechanizmus műszaki előírásairól szóló végrehajtási határozatot. A bizottság továbbá kedvező véleményt adott a VIS működésének megkezdése tekintetében a régiók második csoportjának meghatározásáról szóló bizottsági végrehajtási határozatról. E határozat a Bizottság 2011. júniusi nem hivatalos dokumentumán alapul, és a 4–11. régiókra terjed ki. 7.2. A VIS nemzeti projektmenedzsereinek (NPM) találkozói A jelentéstételi időszak alatt a Bizottság hét szakértői találkozót szervezett a tagállamok nemzeti projektmenedzsereivel, hogy megbeszéljék a VIS-projekt aktuális helyzetét, valamint technikai részletekről, tervezési kérdésekről, továbbá a központi és a nemzeti szintet érintő kockázatokról és tevékenységekről tárgyaljanak. A VIS nemzeti projektmenedzsereinek utolsó ülésére október 25-én került sor, azóta pedig az eu-LISA által megszervezett, úgynevezett VIS tanácsadó csoport lépett a helyébe. 7.3. VIS Mail Szakértői Csoport (VIS MEG) A csoport hét alkalommal találkozott a jelentéstételi időszak alatt azzal a céllal, hogy támogatást nyújtson a VIS Mail kommunikációs mechanizmus, és különösen az úgynevezett 2. fázis végrehajtásához (lásd a 3.3. szakaszt). A VIS MEG utolsó ülésére október 29-én került sor. A VIS Mail-lel kapcsolatos ügyek azóta az eu-LISA felügyelete alatt működő VIS tanácsadó csoport feladatkörének részét képezik. [1] A nyolcadik jelentést lásd a következő dokumentumban: A Bizottság jelentése a Tanácsnak és az Európai Parlamentnek - A vízuminformációs rendszer (VIS) 2011. évi továbbfejlesztéséről, COM(2012) 376 final, 2012.07.11. [2] HL L 213., 2004.6.15., 5. o. [3] HL L 213., 2004.6.15., 5. o. [4] A szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség. [5] A vízuminformációs rendszer (VIS) működésének megkezdése tekintetében az első régiók meghatározásáról szóló, 2009. november 30-i 2010/49/EK bizottsági határozatnak (HL L 23., 2010.1.27.,62. o.) megfelelően. [6] Az Európai Parlament és a Tanács 767/2008/EK rendelete (2008. július 9.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) – HL L 218., 2008.8.13., 60. o.). [7] A Bizottság végrehajtási határozata (2012. április 27.) a vízuminformációs rendszer (VIS) második régióban történő működése kezdő időpontjának meghatározásáról, HL L 117., 2012.5.1., 9.o. A közel-keleti régió Izraelt, Jordániát, Libanont és Szíriát öleli fel. [8] A Bizottság végrehajtási határozata (2012. szeptember 21.) a vízuminformációs rendszer (VIS) harmadik régióban történő működése kezdő időpontjának meghatározásáról, HL L 256., 2012.9.22., 21.o. Az Öböl-térség Afganisztánt, Bahreint, Iránt, Irakot, Kuvaitot, Ománt, Katart, Szaúd-Arábiát, az Egyesült Arab Emirátusokat és Jement öleli fel. [9] A Bizottság végrehajtási határozata (2012. április 24.) a Vízuminformációs Rendszer (VIS) működésének megkezdése tekintetében a régiók második csoportjának meghatározásáról, HL L 134., 2012.5.24., 20.o. A régiók a következők: Nyugat-Afrika, Közép-Afrika, Kelet-Afrika, Dél-Afrika, Közép-Ázsia, Délkelet-Ázsia, és a megszállt palesztin terület. [10] A Bizottság végrehajtási határozata (2012. február 29.) a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről szóló 767/2008/EK európai parlamenti és tanácsi rendelet (VIS-rendelet) szerinti VIS Mail kommunikációs mechanizmus műszaki előírásainak az elfogadásáról, C(2012) 1301 final. [11] A meghiúsult nyilvántartásba vételek aránya azon ujjlenyomatok százalékos arányát jelenti, amelyek nem érik el a felhasználható minőséget. [12] A SISVIS Bizottság VIS-formációjának létrehozásáról a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelet 51. cikkének (1) bekezdése rendelkezik, HL L 381., 2006.12.28., 4. o.